laion/Wikipedia-Exotic huggingface dataset:
מורין קונולי

מורין קתרין קונולי-ברינקר (באנגלית: Maureen Catherine Connolly-Brinker; ‏17 בספטמבר 1934 – 21 ביוני 1969) ידועה בכינוי "Little Mo", הייתה טניסאית אמריקאית ובשיאה דורגה במקום ראשון בעולם (1952). קונולי היא הטניסאית השנייה בהיסטוריה והאישה הראשונה שזכתה בכל ארבעת טורנירי הגראנד סלאם באותה שנה קלנדרית (1953). בסך הכל זכתה קונולי ב-12 תוארי גראנד סלאם, מהם 9 ביחידות (מקום שביעי בכל הזמנים), 2 בזוגות נשים ו-1 בזוגות מעורבים. ביולי 1954 היא נפצעה באופן קשה ביותר ברגלה הימנית לאחר שנפלה מרכיבה על סוס ובכך תמה הקריירה הספורטיבית שלה. קונולי נולדה וגדלה בסן דייגו, קליפורניה. בהיותה בת 3 הוריה התגרשו והיא גודלה על ידי אמה ודודתה. היא אהבה לרכב על סוסים אך בשל העלות הגבוהה של ספורט זה, היא בחרה בטניס כתחביב ספורטיבי. מאמנה הראשון עודד אותה לאחוז במחבט הטניס ביד ימין ולא ביד שמאל. בשנת 1951 היא זכתה בתואר גראנד סלאם הראשון שלה, באליפות ארצות הברית לאחר ניצחון על שירלי פריי ב-3 מערכות (6–3, 1–6, 6–4) ובכך הייתה לטניסאית הצעירה ביותר שזכתה באותה העת באליפות זו. בשנת 1952 היא זכתה באליפות וימבלדון לאחר ניצחון על לואיז ברוף ב-2 מערכות (6–4, 6–3). בהמשך השנה היא הגנה על תוארה באליפות ארצות הברית לאחר ניצחון על דוריס הארט ב-2 מערכות (6–3, 7–5). קונולי זכתה באליפות אוסטרליה הפתוחה בשנת 1953 לאחר ניצחון על ג'וליה סמפסון ב-2 מערכות (6–3, 6–2), באליפות צרפת הפתוחה בניצחון על דוריס הארט בשתי מערכות (6–2, 6–4), בפעם השנייה ברציפות באליפות וימבלדון, בניצחון על דוריס הארט ב-2 מערכות (8–6, 7–5) ובפעם השלישית ברציפות באליפות ארצות הברית בניצחון על דוריס הארט ב-2 מערכות (6–2, 6–4). בשנת 1954 זכתה קונולי בפעם השנייה ברציפות באליפות צרפת לאחר ניצחון על ג'ינט בוקאי בשתי מערכות (6–4, 6–1). לאחר מכן, היא זכתה בפעם השלישית ברציפות באליפות וימבלדון לאחר ניצחון על לואיז ברוף בשתי מערכות (6–2, 7–5). שבועיים לאחר הזכייה בווימבלדון ב-20 ביולי אותה שנה, היא נפצעה באופן קשה ביותר ברגלה הימנית לאחר שרכבה על סוס ובכך תמה הקריירה הספורטיבית שלה. ביוני 1955 נישאה קונולי לנורמן ברינקר, איש עסקים ורוכב סוסים שייצג את ארצות הברית באולימפאידת הלסינקי (1952). לזוג נולדו שתי בנות. בשנת 1966 הובחנה כלוקה בסרטן השחלה. ב-4 ביוני 1969 היא עברה ניתוח קשה, השלישי שלה, בגלל סרטן הקיבה, אך שלושה שבועות לאחר מכן ב-21 ביוני היא נפטרה ממחלתה. בשנת 1969 נכללה קונולי בהיכל התהילה של הטניס וב-1987 בהיכל התהילה הבינלאומי של הספורטאיות. מדיה וקבצים בנושא מורין קונולי בוויקישיתוף אתר האינטרנט הרשמי של מורין קונולי מורין קונולי, באתר היכל התהילה של הטניס מורין קונולי, באתר "Find a Grave" (באנגלית) מורין קונולי, באתר אנציקלופדיה בריטניקה (באנגלית)
אטונס שחור קווים

אטונס שחור קווים (שם מדעי: Katsuwonus pelamis) (מכונה גם סקיפ ג'ק טונה) היא מין של דג משבט טונה ממשפחת הקולייסיים החי ברחבי האוקיינוסים הפתוחים הטרופיים. מין זה הוא היחיד בסוגו והוא מדגי המאכל החשובים ביותר. בשנת 2009 נמכרו מעל 2.6 טון מיליון דגים כאלה, המספר השני של דגי מאכל לאחר העפיין פרואני (Engraulis ringens). דגי האטונס קרובים לסוג טונה אך קטנים מהם - עד אורך 80 ס"מ בממוצע. משקלם מגיע ל-8-10 ק"ג בממוצע אך השיא נרשם באורך 108 ס"מ ומשקל 34.5 ק"ג. דגים החיים בטבע מגיעים לגיל 8 עד 12 שנים. הדג בעל רצועות אופקיות שחורות וראש גדול וכהה. העיניים בולטות והפה חרוטי עם שיניים קטנות חדות. כמו מרבית הטונות הוא בעל גוף זרים וסנפירים ארוכים ביותר וכן זנב מחודד וארוך. האטונס הוא צייד של מיני דגים קטנים יותר כמו סרדיניים וכן של סרטנאים ודיונונים השטים באוקיינוס. להקת טונות כוללת לעיתים 50,000 פרטים הנעים במהירות גבוהה ומבלבלים ומפחידים את להקות הדגים שהם צדים. בתורם טונות אלה משמשים למאכל כרישים ודגים גדולים יותר (בעיקר מפרשניים וטונות אחרות). אנשים ברחבי העולם מתבססים על דג זה וחלק גם דגים אותו לדיג ספורט. האטונס מגיע בעיקר מהמדינות: המלדיביים, צרפת, ספרד, מלזיה, סרי לנקה ואינדונזיה. דגים אלה נאכלים כסושי או סשימי ובמטבח האינדונזי/מלזי ישנם מתכונים מיוחדים המבוססים על הדג. מדיה וקבצים בנושא אטונס שחור קווים בוויקישיתוף אטונס שחור קווים, באתר ITIS (באנגלית) אטונס שחור קווים, באתר NCBI (באנגלית) אטונס שחור קווים, באתר Animal Diversity Web (באנגלית) אטונס שחור קווים, באתר האנציקלופדיה של החיים (באנגלית) אטונס שחור קווים, באתר FishBase (באנגלית) אטונס שחור קווים, באתר GBIF (באנגלית) אטונס שחור קווים באתר הרשימה האדומה של IUCN
קנת' סטון

קנת' מייר סטון (באנגלית: Kenneth Meyer Setton,‏17 ביוני 1914 ניו בדפורד שבמסצ'וסטס - 18 בפברואר 1995 פרינסטון, שבניו ג'רזי) היה היסטוריון אמריקאי, שעסק בהיסטוריה של ימי הביניים, ובמיוחד במסעי הצלב, בתולדות האפיפיורים ובתחילת הרנסאנס. קנת' מייר סטון נולד בשנת 1914 בניו בדפורד במדינת מסוצ'סטס. ילדותו והתבגרותו היו קשים למדי. הוא נאלץ לפרנס את עצמו מגיל 13. בשנת 1936 סיים את התואר הראשון כבוגר פי בטא קפא של אוניברסיטת בוסטון. ב-1938 סיים את התואר השני בהיסטוריה ובשנת 1941 הציג באוניברסיטת קולומביה בניו יורק את עבודת הדוקטורט שלו "הגישה הנוצרית כלפי הקיסר במאה הרביעית" תחת הדרכתו של לין תורנדייק. התחיל את הקריירה האקדמית שלו באוניברסיטת בוסטון ובאוניברסיטת מניטובה. אחר כך הוא לימד בשנים 1950–1965 באוניברסיטת פנסילבניה בה התקבל אחרי חוקר אחר של ימי הביניים, ג'ון ל. לה מונטה. בשנים 1965–1968 לימד באוניברסיטת ויסקונסין, בה כיהן כמנהל המכון למחקר בתחום מדעי הרוח. אחרי 1968 עבד במכון למחקר מתקדם בפרינסטון, ניו ג'רזי. כיהן במקביל לתקופה כמנהל ספריית גנאדיוס ביוון. מלגת גוגנהיים הפרס ג'ון פרדריק לואיס של החברה הפילוסופית - קיבל שלוש פעמים: 1957 - עבור ספרו "על הרקע הביזנטי של הרנסאנס האיטלקי" 1984 - עבור "האפיפיורות והלבנט", כרכי ג' ו ד' 1990 - עבור ספרו "ונציה, אוסטריה והטורקים במאה ה-17 1980 - מדליית הסקינס של האקדמיה האמריקאית לחקר ימי הביניים - עבור שני הכרכים הראשונים של הספר "האפיפיורות והלבנט" דוקטור לשם כבוד של אוניברסיטת בוסטון ואוניברסיטת קיל בגרמניה. 1941 - Christian Attitudes Toward the Emperor in the Fourth Century (גישות נוצריות כלפי הקיסר במאה הרביעית) The Bulgars in the Balkans and the occupation of Corinth in the seventh century (הבולגרים בבלקן וכיבוש קורינתוס במאה השביעית) 1939 -1950 1571-1204 The Papacy and the Levant (האפיפיורות והלבנט) 4 כרכים 1990-1955 עם Harry W.Hazard, Robert Lee Wolff, Marchall W Baldwin, Norman Zacour, -History of the Crusades (תולדות מסעות הצלב) 5 כרכים 1991 - Venice, Austria and the Turks in the 17th Century 1992 - Western Hostility to Islam Catalan Domination of Athens 1388-1311 Europe and the Levant in the Middle Ages and Renaissance (אירופה והלבנט בימי הביניים ובעידן הרנסאנס) Athens in the Middle Ages מדיה וקבצים בנושא קנת' סטון בוויקישיתוף כתבת הספד בעיתון "ניו יורק טיימס" Wolfgang Saxon - ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קנת' סטון".
Waterparks

וואטרפארקס היא להקת רוק אמריקאית שהוקמה ביוסטון שבטקסס, ב-2011. הלהקה מורכבת מהסולן אוסטין נייט, הגיטריסט ג'ף ויגינגטון והמתופף אוטו ווד. הלהקה הוציאה 3 מיני-אלבומים, שניים מהם באופן עצמאי. האלבום הראשון של הלהקה, Double Dare, יצא ב-4 בנובמבר 2016. האלבום השני שלהם, Entertainment, יצא ב-26 בינואר 2018. הלהקה הוקמה בשנת 2011 על ידי אוסטין נייט וגייג' מתיו, שהכירו כששניהם היו חלק משתי להקות שונות. המופע הראשון של הלהקה היה ב-17 באוגוסט 2012 ביוסטון. המיני-אלבום הראשון שלהם, Airplane Conversations, יצא באופן עצמאי ב-3 באפריל 2012. בשנים לאחר מכן המשיכו להופיע בטקסס. המיני-אלבום השני שלהם, Black Light, יצא גם הוא באופן עצמאי ב-5 ביוני 2014.  ב-6 בנובמבר 2015, הלהקה הוציאה מיני-אלבום נוסף בשם Cluster לאחר שחתמו על חוזה עם חברת התקליטים Equal Vision Records. מייקי וויי, הבסיסט של להקת מיי כמיקל רומנס, ניגן בבס במיני-אלבום זה. ב-19 בנובמבר 2015, הופיעה הלהקה יחד עם להקת גוד שארלוט בהוליווד, קליפורניה. ב-31 באוגוסט 2016 הוציאה הלהקה סינגל בשם Stupid For You כדי לשווק את האלבום הראשון שלהם, Double Dare. לאחר סינגל זה הוציאה הלהקה שני סינגלים נוספים, Hawaii (Stay Awake)‎ ו-Royal, עד ליציאת האלבום ב-4 בנובמבר 2016. במרץ 2017, הצטרפה הלהקה ללהקת אול טיים לואו למופעים שונים בבריטניה ואירלנד. בקיץ 2017 הצטרפו שוב לאול טיים לואו, הפעם למופעים שונים בארצות הברית. ב-20 באוקטובר 2017, הודיעו חברי הלהקה על האלבום השני שלהם, Entertainment, ושחררו את הסינגל הראשון מתוך האלבום, Blonde. ב-13 בדצמבר הוציאו את הסינגל השני, Lucky People, וב-17 בינואר 2018, שחררו את הסינגל השלישי והאחרון לפני צאת האלבום, Not Warriors. האלבום יצא ב-26 בינואר 2018. תחת השפעתן של להקות שונות מז'אנרים שונים, סגנון הלהקה מוגדר כפופ פאנק ופופ רוק, אך כולל גם אלמנטים של מוזיקת היפ הופ, מוזיקה אלקטרונית, אינדי רוק, פאנק וג'אז. סולן הלהקה, אוסטין, ציין כי הוא מגדיר את הלהקה כלהקת רוק שלוקחת השראה ממוזיקת פופ. מאז פרישתו של הבסיסט לשעבר גייג' מתיו, ללהקה אין בסיסט, ובמקום זאת משתמשת בבסיסטים מתחלפים שאינם חלק רשמי מהלהקה או משתמשת במוזיקת רקע שהוקלטה מזה כבר. הם הגדירו להקות כמו סם 41, בלינק-182, גוד שארלוט, מיי כמיקל רומנס, גרין דיי, פול אאוט בוי ו-Saves the Day בתור השפעות מוזיקליות מרכזיות עבורם. חברים ג'ף ויגינגטון - גיטריסט ראשי, קולות רקע (2011-הווה) אוטו ווד - תופים, קולות רקע (2012-הווה) אוסטין נייט - סולן, גיטרה (2011-הווה) חברים לשעבר גייג' מתיו - בס (2011–2012) אוון מרווין - תופים (2011–2012) חברי הופעות מייקי וויי - בס (2015-הווה) מדיה וקבצים בנושא Waterparks בוויקישיתוף אתר האינטרנט הרשמי של Waterparks Waterparks, ברשת החברתית פייסבוק Waterparks, ברשת החברתית אקס (טוויטר) Waterparks, ברשת החברתית אינסטגרם Waterparks, סרטונים בערוץ היוטיוב Waterparks, באתר אפל מיוזיק (באנגלית) Waterparks, באתר ספוטיפיי Waterparks, באתר סאונדקלאוד (באנגלית) Waterparks, באתר Last.fm (באנגלית) Waterparks, באתר AllMusic (באנגלית) Waterparks, באתר MusicBrainz (באנגלית) Waterparks, באתר דיזר Waterparks, באתר Discogs (באנגלית) Waterparks, באתר Songkick (באנגלית) Waterparks, באתר Genius Waterparks, באתר SecondHandSongs Waterparks, באתר בילבורד (באנגלית) Waterparks, באתר טיידל (באנגלית) Waterparks, באתר אמזון מיוזיק
רות יפה

רות יפה (Ruth Jaffe‏; 4 בדצמבר 1907 – 17 במאי 1996) הייתה פסיכיאטרית, פסיכואנליטיקאית, מנהלת מרכז לבריאות הנפש שלוותה (1956-1973) ופרופסור לפסיכיאטריה בבית הספר לרפואה של אוניברסיטת תל אביב. יפה נולדה בברלין. אביה, אלפונס יפה, היה תעשיין ואמה, אליס לבית הולנדר, הייתה מורה להתעמלות. בין השנים 1927 - 1933 למדה רפואה בברלין, לאחר עלייתו של היטלר עברה לציריך בשווייץ שם גם הוסמכה. בספטמבר 1934 עלתה יפה לארץ ישראל. לאחר שלא מצאה עבודה במקצוע הרפואה, עקב הגבלת שלטונות המנדט הבריטי את היהודים העוסקים ברפואה[דרוש מקור], ובגלל היותה אישה, עשתה הסבה מקצועית, למדה עבודה סוציאלית בבית הספר על שם הנריטה סולד. בשנת 1937 סיימה יפה את לימודיה, ונשלחה כעובדת סוציאלית עצמאית ויחידה לראשון לציון, שם הוקמה שכונה של יהודים פליטי יפו. יפה אשר עבדה עם אוכלוסייה קשת יום נשארה בעבודתה כעובדת סוציאלית עד 1943. בהמשך, השתלמה יפה ב-פסיכואנליזה אצל הד"ר משה וולף שהיה מהפסיכואנליסטים המובילים בארץ ישראל והיה המייסד של הארגון הפסיכואנליטי בפלשתינה והשתייכה לראשוני החברים של החברה הפסיכואנליטית הפלסטינית. הפרופ' היינריך צבי ויניק אשר היה מנהל בית החולים גהה משנת 1942 קיבל את יפה לעבודה, כפסיכיאטרית בבית חולים הפסיכיאטרי בבני ברק שנקרא אז בשם "ביתן". יפה עבדה בבית החולים כפסיכיאטרית ובהמשך עברה לנהל את גהה ב’, שהייתה מחלקת השחרור של "גהה" והפכה למוסד פסיכיאטרי העומד בפני עצמו (בית החולים הפסיכיאטרי שלוותה). יפה ניהלה את בית החולים בין השנים 1956–1973. בשנת 1956 עבר בית החולים מפרדס כץ למגדיאל, כאשר יפה ארגנה את העברת בית החולים. יפה הרחיבה את פעילותו של בית החולים והקימה בו מרפאת ילדים ונוער ומחלקה לחולי יום. בשנת 1963 הפך בית החולים למחלקה הפסיכיאטרית של בית הספר לרפואה באוניברסיטת תל אביב. בשנת 1948 השתלמה יפה בנוירולוגיה במרפאת זמנהוף בתל אביב. בשנת 1951 התמחתה יפה בבוסטון בפסכיאטרית ילדים. בין חידושיה של יפה – "המצאת" המחלקה הפתוחה לטיפול בחולי נפש. חזונה של יפה היה להקים מוסד מיוחד בו יושם דגש על פיתוח דרכי טיפול מתקדמות, המתבססות על הבנה מעמיקה ומורכבת של נפש האדם. חשיבה רבה ניתנה לעיצוב הסביבה הטיפולית ולהשריית אווירה המקדמת ריפוי, החלמה ושיקום. בשנת 1968 התמנתה יפה לפרופסור לפסיכיאטריה בבית הספר לרפואה של אוניברסיטת תל אביב. יפה התמקדה במחקר על ההיבטים השונים של הזוועות שעברו ניצולי השואה וההשפעה על חייהם. בשנת 1980 יצאה לגמלאות. אחרי פרישתה הרחיבה יפה את עבודתה הפסיכואנליטית. נקברה בבית הקברות של קיבוץ שער העמקים. "The Sense of Guilt Within Holocaust Survivors" "Dissociative Phenomena in Former Concentration Camp Inmates" "Group Activity as a Defence Method in Concentration Camp" קורות חייה באתר החברה הפסיכואנליטית בישראל יצחק בן בנדיטר, מי ומי בישראל, 1988, עמ' 198 אתר "Billiongraves" נסים לוי ויעל לוי, רופאיה של ארץ ישראל 1799–1948; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור - הוצאה לאור, 2008, עמ' 239 על שלוותה באתר קופת חולים כללית
פרסי הקהל לקולנוע "אפריקה מג'יק" 2015

טקס פרסי הקהל לקולנוע "אפריקה מג'יק" 2015 (באנגלית: ‏2015 Africa Magic Viewers Choice Awards‏ ‏(AMVCA)) נערך ב-7 במרץ 2015 במלון אקו, בוויקטוריה איילנד, שבלאגוס, ניגריה. מנחי האירוע היו וימבאי מוטינהירי ואיי קיי אוסקיאודווה. קטגוריה חדשה, "הסרט הטוב ביותר בשפה ילידית (איגבו)", נוספה בפרסי 2015. "AMVCA nominees announced". DStv. 2014-12-12. אורכב מ-המקור ב-2015-04-17. "AMVCA winners announced". DStv. 2015-03-08. אורכב מ-המקור ב-2015-04-17.
פולקסווגן סוג 14A

פולקסווגן סוג 14A (בגרמנית: Volkswagen Type 14A Hebmüller Cabriolet, קרויה גם: Volkswagen Typ 1 Hebmüller Cabriolet) היא מכונית קבריולה, מתוצרת יצרנית הרכב הגרמנית: Hebmüller (אנ') (שם מלא: "Karosseriewerke Joseph Hebmüller Söhne") אשר ייצרה את הדגם עבור קונצרן הרכב פולקסווגן בין השנים 1949–1953. יוצרו 696 יחידות. מפרט דגם הפולקסווגן סוג 14A התבסס על בסיס החיפושית של פולקסווגן. 2 דלתות נוסעים – 2 נוסעים – 2+2 (מאחור לילדים בלבד) מנוע אחורי מנוע אורכי (אנ') מנוע קירור אוויר תאוצה בין 0-100 קמ"ש היא 27.5 שניות "פולקסווגן סוג 14A" "פולקסווגן סוג 14A" "פולקסווגן סוג 14A" - שנת 1949 "פולקסווגן סוג 14A" - מבט לתא הנהג ולוח מחוונים "פולקסווגן סוג 14A" - שנת 1950 "פולקסווגן סוג 14A" - שנת 1950 "פולקסווגן סוג 14A" פולקסווגן חיפושית (מכונית) פולקסווגן קומנדורסווגן פולקסווגן סוג 18A "פולקסווגן סוג 14A" - תמונות מדיה וקבצים בנושא פולקסווגן סוג 14A בוויקישיתוף פולקסווגן סוג 14A, סרטון באתר יוטיוב פולקסווגן סוג 14A, סרטון באתר יוטיוב פולקסווגן סוג 14A, סרטון באתר יוטיוב יצרנית הרכב "hebmuller" hebmuller.com "פולקסווגן סוג 14A" - היסטוריה web.archive.org/web "פולקסווגן סוג 14A" שנת 1949 web.archive.org/web חמישים המכוניות בעלי הערך שפולקסווגן-חיפושית מכרה newatlas.com/50-most-valuable-volkswagen-bug-beetle-sold-at-auction "פולקסווגן סוג 14A" כולל תמונות mecum.com/lots/CA0816-244472/1949-volkswagen-hebmuller-type-14a-cabriolet "פולקסווגן סוג 14A" בתצורת 2 מושבים web.archive.org/web
על ניהול משק הבית

על ניהול משק הבית (ביוונית: Οἰκονομικός, תעתיק: אוֹיקונוֹמיקוֹס) מאת קסנופון, הוא דיאלוג סוקרטי מהמאה ה-4 לפנה"ס, העוסק בכלכלת הבית ובחקלאות. זוהי אחת מהיצירות המוקדמות ביותר המתארות את ה"כלכלה" (economics) במובנה המקורי כאחזקת הבית, והיא מהווה מקור מידע להיסטוריה החברתית והאינטלקטואלית של יוון הקלאסית, תוך נגיעה בנושאים נלווים, כגון מערכות יחסים בין גברים ונשים, עבדות, חינוך ועוד. חוקרים נוטים לתארך את חיבור היצירה לתקופה מאוחרת בחייו של קסנופון (362 לפנה"ס לערך). היצירה תורגמה ללטינית על ידי קיקרו, וזכתה לתהילה מחודשת בתקופת הרנסאנס. סיפור המסגרת של הדיאלוג מתאר את שיחת קריטובולוס - בנו של קריטו מאלופסה - עם סוקרטס, הסבה סביב שאלות סוקרטס סביב משמעות העושר, שמזוהה בתועלת ובאיכות חיים ולא רק ברכוש, ותולה את הצלחת כלכלת הבית במתינות ועבודה קשה. בעניין ניהול משק הבית, מצטט סוקרטס, הטוען כי הוא עצמו איננו יודע דבר בנושא, את איסכומכוס. זה האחרון היה אציל-חקלאי (ביוונית: καλὸς κἀγαθός, בכתיב לטיני: Kalos kagathos) שהיה ידוע כ"יפה וטוב". איסכומכוס נתן לסוקרטס עצות בנושא חינוך האשה והעבדים, ובשמירה עליהם. החיבור מכיל מידע רב אודות חקלאות וכולל עצות רבות בנושא. שני שלישים מהדיאלוג נסובים על השיחה עם איסכומכוס. בסוף הדיאלוג אין חזרה לשיחת סוקרטס עם קריטובולוס. דיאלוגיים סוקרטיים, גבריאל דנציג, הוצאת שלם. מדיה וקבצים בנושא על ניהול משק הבית בוויקישיתוף
פרסי הקהל לקולנוע "אפריקה מג'יק" 2016

טקס פרסי הקהל לקולנוע "אפריקה מג'יק" 2016 (באנגלית:  2016 Africa Magic Viewers Choice Awards ‏(AMVCA) נערך ב-5 במרץ 2016 במלון אקו בוויקטוריה איילנד, שבלאגוס, ניגריה. את האירוע אירחו איקפונמווסה אסקיאודווה ומיני דלאמיני. בשנה זו, נוספו קטגוריות לסרטים הטובים ביותר לפי אזור באפריקה שמדרום לסהרה: אפריקה הדרומית, מזרח אפריקה, ומערב אפריקה. המועמדים נחשפו ב-11 בדצמבר 2015 על ידי העיתונאי הקנייתי, לארי מאדוואו והקומיקאית הניגרית Chigurl. Kushaba, Kyle Duncan (2016-03-08). "Africa Magic Viewers' Choice Awards 2016: The full winners' list". Newvision.co.ug. אורכב מ-המקור ב-2019-07-30. נבדק ב-2018-10-15. Gbemudu, Juliet (2015-12-12). "See The Full List Of Africa Magic Viewers Choice Awards 2016 Nominees". 360nobs.com.(הקישור אינו פעיל)
יעקב יפה

יעקב יפה (כינוי: קובה) (1907–1993) היה רופא עיניים ודוקטור לרפואה טרופית, בשנות השלושים של המאה העשרים היה אחראי על ביעור המלריה בצפון הכנרת, שירת בדרגת לוטננט קולונל (המקבילה לסגן-אלוף בצה"ל) בצבא הבריטי, וכיהן כאפידמיולוג ראשי במשרד הבריאות. נולד בזכרון יעקב, בנם של רבקה (לבית גליקשטיין) והד"ר הלל יפה. המשפחה עברה לחיפה ויפה סיים את בית הספר הריאלי. יפה למד רפואה בשטרסבורג וסיים את לימודי הרפואה בפריז. בפריז סיים התמחות ברפואת עיניים. בשובו לארץ, עבד יפה כרופא עיניים ב-חיפה. הקולונל ג'ורג' הרון (Heron), מנהל משרד הבריאות של ממשלת המנדט, פנה ליפה והציע לו לעבוד בראש פינה עם הפרופ' גדעון מר. יפה היה אחראי על ביעור המלריה בצפון הכנרת. בכנרת הפעיל יפה מעבדה קטנה לחקר המלריה. ב-1936 יצא יפה לליברפול שבאנגליה והתמחה ברפואה טרופית. בסיום התמחותו חזר לראש פינה. בשנת 1942 התגייס יפה לצבא הבריטי. שירת כמלריולוג בארץ ישראל, בעבר הירדן, וב"מעבדת השדה האנטימלרית מספר 1" בפיקודו של מורהו לשעבר, הקולונל גדעון מר. בהמשך שירת ב"מעבדת השדה האנטימלרית מספר 10". בפברואר 1944 הועלה לדרגת לויטננט קולונל. עם שחרורו של יפה מהצבא הבריטי שירת במחלקת הבריאות של ממשלת המנדט, במחוז הצפוני. בין השנים 1950–1952 עבד יפה בארגון הבריאות העולמי. בין השנים 1952–1967 עבד במשרד הבריאות וכיהן כאפידמיולוג ראשי. יפה נפטר בשנת 1993 ונקבר בזכרון יעקב. רעייתו חנה לבית לוי. אחיו ירמיהו שירת כקצין בגדוד העברי ולאחר מלחמת העולם הראשונה סיים דוקטורט במדעי הכימיה. אחותו שרה למדה חקלאות באנגליה ונישאה ליוסף בנטוויץ', זוכה פרס ישראל לחינוך בשנת 1962. דודתו, אחות אמו אסתר גליקשטיין, שנישאה לימים לחיים מרגליות קלווריסקי. בן דודו, הד"ר מיכה בן עמי (רבינוביץ) בנה של חיה, אחותו של הלל יפה היה מהרנטגנולוגים הראשונים בארץ ישראל, בת דודתו הד"ר שרה בן-עמי סולודר, פעלה להדברת המלריה ביסוד המעלה. הארץ, 1 בפברואר 1934 נסים לוי, יעל לוי, "רופאיה של ארץ ישראל 1948-1799", איתי בחור - הוצאה לאור, מהדורה שנייה, מרץ 2012, ערך :יפה, יעקב, עמודים 238-239 "הרופא על הסוס" - סיפורו של הלל יפה לאה נאור מראיינת את הד"ר יעקב (קובה) יפה "בית הזיכיון על שפת אגם החולה" - עמוס רחמן מירב-רונן, 29 בינואר 2012 דוגרינט
Encalypta

Encalypta (בעברית: צנופית) הוא סוג של טחב עלים מהמשפחה Encalyptaceae. סוג זה כולל 34 מינים, והוא נפוץ ברחבי העולם. השם נגזר מהמילה היוונית kalyptos, שמשמעותה כיסוי, רעלה או מצנפת. פרטים מהסוג צנופית גדלים בדרך כלל בכר צפוף. מאפיין בולט של מין זה הוא העלים בעלי הבסיס הרחב יחסית. השם צנופית נגזר מהמצנפת (Calyptra) המכסה את הקפסולה לכל אורכה, כיסוי מלא שכזה לא קיים בשום מין אחר בארץ. בארץ קיימים שני מינים: Encalypta vulgaris (בעברית: צנופית מצויה) - מין נפוץ יחסית הגדל בארץ בעיקר בהרי יהודה, בגוש הר מירון ובצפון הגולן. תפוצתו בעולם קוסמופוליטית. הזיף (Setae) בבסיס הקפסולה ארוך מ-7 מ"מ, הפרטים יוצרים כרים גדולים ובולטים. Encalypta rhaptocarpa - מין נדיר יחסית הגדל בארץ בהרי יהודה ובהר הנגב ברום של מעל 900 מטר. הזיף במין זה קצר יותר (פחות מ-4 מ"מ), הפרטים יוצרים כר שטוח וקטן יחסית. מדיה וקבצים בנושא Encalypta בוויקישיתוף Encalypta, באתר ITIS (באנגלית) Encalypta, באתר NCBI (באנגלית) Encalypta, באתר Tropicos (באנגלית) Encalypta, באתר GBIF (באנגלית) Encalypta, באתר אנציקלופדיה בריטניקה (באנגלית) צנופית מצויה - באתר צמח השדה צנופית מצויה - באתר Royal Botanic Garden Edinburgh (באנגלית) Encalypta rhaptocarpa - באתר Royal Botanic Garden Edinburgh (באנגלית) פליקס בילבסקי, מבוא לטחבים בישראל, תל אביב, 1963. (בhebrew) "Encalypta". Flora of North America. נבדק ב-2011-05-14. The bryophyte flora of Israel and adjacent regions, Jerusalem: Israel Academy of Sciences and Humanities, 2004 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
קבוצת M94

קבוצת M94, נקראת גם קבוצת כלבי ציד I ולפעמים ענן כלבי ציד, היא קבוצת גלקסיות שנמצאת במרחק של כ-13 מיליון שנות אור משביל החלב ומשתרעת על קבוצת הכוכבים כלבי ציד וגולשת קצת גם לקבוצות השכנות שערות ברניקי והדובה הגדולה. הקבוצה מונה בין 30 ל-40 גלקסיות, רובן גלקסיות ננסיות, אשר מושפעות מכוח כבידה הדדי הפועל ביניהן. במרכז הקבוצה נמצאת הגלקסיה הגדולה והבהירה יחסית M94, שעל שמה נקראת הקבוצה. זו אחת מקבוצות הגלקסיות הסמוכות לקבוצה המקומית והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים. קוטרה של קבוצת M94 הוא כ-5 מיליון שנות אור, מסתה הכוללת היא בין ‎1.9×1012‎ מסות שמש ל-‎3.6×1012‎ מסות שמש והיא מכילה 40-30 גלקסיות. הגלקסיות מפוזרות ברחבי הקבוצה כאשר במרכזה, סביב הגלקסיות NGC 4395 ו-NGC 4244, יש ריכוז יותר צפוף של מספר גלקסיות. ברקע של קבוצת M94 נמצאות מספר גלקסיות בולטות נוספות, ביניהן גלקסיית החמניה, גלקסיית העין השחורה, גלקסיית גלגל הרוח ו-M106 שכולן לא שייכות לקבוצה אלא נמצאות במרחק גדול בהרבה מעבר לה, חלקן שייכות לקבוצת M101. מעבר לקבוצת M94 נמצאת קבוצת M101 שמרחקה משביל החלב כמעט כפול ממרחקה של קבוצת M94. חלק מהגלקסיות נמצאות במרחק של 20-17 מיליון שנות אור משביל החלב וקשה לקבוע לאיזו קבוצה הן שייכות. במרחק של כ-8.7 מיליון שנות אור בכיוון ניצב לקו המחבר את קבוצת M94 עם הקבוצה המקומית, נמצאת קבוצת M81 ובכיוון ההפוך לקבוצת M81, במרחק של כ-5.5 מילון שנות אור ממרכז הקבוצה, נמצאת גלקסיית העין השחורה שככל הנראה אינה שייכת לקבוצה. מדיה וקבצים בנושא קבוצת M94 בוויקישיתוף ריצ'רד פאוול: קבוצת M94 באטלס השמים קבוצת M94, בבסיס הנתונים SIMBAD לגרמי שמיים אסטרונומיים I. D. Karachentsev, M. E. Sharina, A. E. Dolphin, E. K. Grebel, D. Geisler, P. Guhathakurta, P. W. Hodge, V. E. Karachentseva, A. Sarajedini & P. Seitzer: Galaxy flow in the Canes Venatici I cloud, Astronomy & Astrophysics, vol. 398, p. 473-4 (2003) M. L. McCall: A Council of Giants, Monthly Notices of the Royal Astronomical Society, Vol. 440, Iss. 1, p. 18-9 (2014)
אירינה אנטוננקו

אירינה איגורבנה אנטוננקו (ברוסית: Ири́на И́горевна Анто́ненко; נולדה ב-1 בספטמבר 1991) היא דוגמנית ושחקנית רוסייה, זוכת תחרות מיס רוסיה לשנת 2010. אנטוננקו נולדה ביקטרינבורג להורים שעבדו במשטרה, במהלך לימודיה בבית הספר השתתפה לראשונה בתחרות יופי. בשנת 2009 זכתה בתואר "מיס יקטרינבורג" ולאחר מכן עברה למוסקבה על מנת להתחרות בתחרות הלאומית, היא הוכתרה כמיס רוסיה 2010. לאחר זכייתה היא החלה לדגמן למעצב האופנה הגרמני פיליפ פליין והשתתפה בתצוגות אופנה של מספר מעצבים ברוסיה, היא ייצגה את רוסיה בתחרות מיס תבל 2010, שם עלתה לשלב חמש עשרה המועמדות הסופיות. בשנת 2011 השתתפה אנטוננקו בגרסה הרוסית של התוכנית "רוקדים עם כוכבים". באותה שנה הופיעה בסרט "שעת האופל" המהווה הפקה משותפת רוסית-אמריקאית. בשנת 2022 שיחקה במותחן האקשן "Gasoline Alley" בכיכובו של ברוס ויליס. מדיה וקבצים בנושא אירינה אנטוננקו בוויקישיתוף אתר האינטרנט הרשמי של אירינה אנטוננקו אירינה אנטוננקו, ברשת החברתית אינסטגרם אירינה אנטוננקו, במסד הנתונים הקולנועיים IMDb (באנגלית) Irina Antonenko from Urals crowned Miss Russia 2010, news.az, ‏10 במרץ 2010 (ארכיון)
ורבורג

ורבורג (בגרמנית: Warburg; ‏האזנה‏Ⓘ‏) היא עיר במחוז הקסטר שבדרום מדינת נורדריין-וסטפאליה. ורבורג היא מרכזו של מחוז משנה ורבורג. היא ממוקמת בשכנות להסן וסקסוניה התחתונה. מתיישבים גרמאנים התיישבו בוורבורג במאה ה-1. במאה ה-8 היה מושב אצילי-סקסוני ממערב לעיר. השם ורבורג הוזכר לראשונה בסביבות שנת 1010. ורבורג נזכרה כעיר בנויה היא נזכרה בשנת 1036. בשנת 1180 ורבורג הוכרה כעיר. בשנת 1364 הצטרפה ורבורג לברית ערי הנזה. במלחמת שבע השנים התקיים בעיר קרב שנושא את שם העיר, קרב ורבורג (אנ'). משנת 1802 ורבורג הייתה בשליטת ממלכת פרוסיה. בין השנים 1807–1813 העיר הייתה בשליטת ממלכת וסטפאליה. בשנת 1933 מפלגת המרכז הגרמנית זכתה למרבית הקולות (67.2%), בעוד המפלגה הנאצית קיבלה כ-21.8% מהקולות. ב-1 באפריל 1945 נכבשה ורבורג בידי הכוחות האמריקאים. בוורבורג התקיימה קהילה יהודית חשובה. בסביבות שנת 1800, היו בעיר כ-200 משפחות יהודיות מתוך 2,000 מכמות תושבי העיר. בשנת 1900, כ-300 משפחות מתוך 5,000 משפחות בעיר היו יהודים. העלייה החדה באוכלוסייה כולה נובעת מהגירה מהכפר, מפעלי תעשייה בעיר ומפעלי רכבת. במאה ה-16, משפחת ורבורג - במקור מוונציה - כינתה את עצמה של שם העיר, שהתגוררו בעיר ואחר כך עברו להמבורג. משפחה יהודית נוספת התגוררה בעיר משפחת אופנהיים. בית הכנסת נהרס בליל הבדולח. כיום נותר בעיר בית קברות יהודי. גרמניה פלקנברג/אלסטר, גרמניה גרמניה לוקאו, גרמניה אוסטריה ואלכזה, אוסטריה מדיה וקבצים בנושא ורבורג בוויקישיתוף אתר האינטרנט הרשמי של ורבורג (בגרמנית) "ורבורג", באתר JewishGen (באנגלית) ורבורג (גרמניה), דף שער בספרייה הלאומית ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.